Richard Jõgis

Richard Jõgis (kuni 1926 Richard Jõg; 28. september 1898 Tallinn – 6. detsember 1978 Tallinn) oli eesti vaimulik.

Richard Jõgis õppis Tallinna linna algkoolis, Niklasseni-nimelises eraalgkoolis, 1908–1915 Tallinna Nikolai I Gümnaasiumis, 1915–1916 Petrogradi dr Schepowalnikovi eragümnaasiumis, 1916–1917 Tallinna Aleksandri Gümnaasiumis ja 1917–1918 Saratovi Poeglaste Gümnaasiumis, kus lõpetas ka gümnaasiumi. Aastatel 1918–1919 õppis ta Saratovi Ülikoolis arstiteadust. Eestisse opteerus ta 1920. aastal, aastatel 1921–1928 õppis Tartu Ülikooli usuteaduskonnas. Prooviaastal oli ta Jüri koguduses praost Jakob Aunveri juures. Õpetajaks ordineeriti ta 17. veebruaril 1929.

Aastatel 1929–1945 teenis ta õpetajana Kose kogudust, seejuures oli 1935–1944 Ida-Harju praostkonna abipraost ja 1945. aastal praosti kohusetäitja. 1. mail 1945 ta arreteeriti NKVD poolt ning saadeti parandustöölaagrisse ja asumisele Siberisse. 

Kodumaale tagasi pääses ta 1954. aastal. Ta määrati teenima Järva-Peetri kogudust. Kuna tal puudusid seal elamisvõimalused, elas ta ühe poole nädalast Nõmmel, teise poole nädalast Järva-Peetris. Järva-Peetris korraldas ta kiriku remondi nagu varem Kosel. Lisaks hooldas ta aastatel 1954–1955 Järva-Jaani kogudust. Emerituuri jäi ta 1975. aastal.Konrad Veem Eesti Vaba Rahvakirik Dokumentatsioon ja leksikon EVR Stockholm 1988

Tema suurpäevaks sai 16. august 1977, mil ta oli kutsutud Kosele jutlustama. See jumalateenistus kujunes koguduse võimsaks austusavalduseks oma endisele õpetajale.Eesti Kirik nr 3 1978 Kosel peetud jutlus on ka trükis avaldatud.Eesti Kirik nr 1. 1980

 Viited 

 Välislingid 
 Richard Jõgis

Kategooria:Kose Püha Nikolause koguduse vaimulikud
Kategooria:Järva-Jaani Ristija Johannese koguduse vaimulikud
Kategooria:Järva-Peetri Püha Peetruse koguduse vaimulikud
Kategooria:Eesti perekonnaseisuametnikud
Kategooria:Tartu Ülikooli usuteaduskonna vilistlased
Kategooria:Tallinna Aleksandri Gümnaasiumi vilistlased‎
Kategooria:Eesti represseeritud isikud
Kategooria:Rahumäe kalmistule maetud
Kategooria:Sündinud 1898
Kategooria:Surnud 1977